हाई रेट पर दे दिया हवामहल झांकी बनाने का ठेका
26जनवरी की परेड के लिए हवामहल की झांकी बनाने को लेकर ठेका देने पर विवाद खड़ा हो गया है। ललित कला अकादमी के अधिकारियों ने हाई रेट देने वाली कंपनी को ठेका दे दिया है। इतना ही नहीं कंपनी को ठेका देने के लिए बिना संशोधन विज्ञापन जारी किए हुए ही शर्त में छूट भी दे दी गई है। झांकी को 26 जनवरी को दिल्ली में होने वाले परेड में दिखाया जाना है। रक्षा मंत्रालय से ग्रीन सिग्नल मिलने के बाद हवामहल की झांकी बनाने के लिए विज्ञापन प्रकाशित किया गया। इसमें शर्त दी गई कि केवल वहीं कंपनी टेंडर डाल सकती है, जिनके पास तीन साल में दो झांकी बनाने की योग्यता है। इस शर्त को ताक पर रखकर शांति डेकोर कंपनी को 25 लाख रुपये में ठेका दे दिया गया। इस कंपनी के पास तीन नहीं बल्कि पांच साल में दो झांकी बनाने का अनुभव था। विज्ञापन में पांच के बजाए तीन साल का उल्लेख सिर्फ इसलिए किया गया ताकि दूसरी कंपनियों को टेंडर प्रक्रिया में शामिल होने से रोका जा सके। खास यह कि इसका संशोधन भी प्रकाशित नहीं कराया गया। कम बोली लगाने वाली कंपनियों को सिर्फ इसलिए बाहर कर दिया गया कि वो दूसरे राज्य की झांकी बनाने का काम कर रही हैं। विज्ञापन में यह भी शर्त थी। इससे सीधे तौर पर कला एवं संस्कृति विभाग की कार्यशैली पर सवाल खड़ा हो रहा है।
^ शर्त के अनुसार मेरी कंपनी किसी राज्य की झांकी नहीं बना रही थी। लो रेट भी थी। इसके बावजूद शर्त में छूट देकर चहेती कंपनी को हवामहल की झांकी बनाने का ठेका दिया गया। हर बार ऐसा ही किया जाता है। अगर ऐसा ही करना था तो मेरी कंपनी का रेट क्यों खोला। पीकुमार, भटनागर एंड संस
^जिस कंपनी को हवामहल की झांकी बनाने का ठेका दिया गया है उसमें शर्त में इसलिए छूट देनी पड़ी है कि दो कंपनियां दूसरे राज्यों की झांकी बना रही हैं। ऐसा करके कुछ भी गलत नहीं किया गया है। पीमाथुर, निदेशक ललित कला अकादमी
किसने कितनी बोली लगाई
विविधइंडिया प्रा. लि. 21.90 लाख टैक्स
भटनागर एंड संस 24 लाख टैक्स
शांति डेकोर 25 लाख और टैक्स
सूर्या इंटरप्राइजेज 28 लाख और टैक्स
awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva